Qirg'izistonda o'zbek fuqaro qiynoqlardan jon bergan
Militsiya Usmonjon Xolmirzayevning ozodligi evaziga oilasidan olti ming dollar undirmoqchi bo'lgan.
Inson huquqlari bilan shug'ullanuvchi tashkilotining ma'lum qilishicha, Qirg'iziston janubida Usmonjon Xolmirzayev ismli shaxs hibsda qattiq qiynoqqa solingan. Qirg'iziston militsiyasi o'tgan yil iyun oyidagi zo'ravonliklarda ayblamoqchi bo'lgan. Qamoqdan o'tgan hafta chiqarilib, ikki kun o'tgach uyida o'lgan, deyiladi tashkilot bayonotida. Militsiya ozodligi evaziga oilasidan olti ming dollar undirmoqchi bo'lgan. Bu hol, deydi tashkilotining Yevropa va Markaziy Osiyo bo'yicha direktori Xyu Uilyamson, Qirg'iziston huquq-tartibot tizimida korrupsiya va jazosizlik ko'lamidan dalolat. Hukumat bu illatni to'xtatishi uchun yana qancha odam o'lishi kerak, deb so'raydi u. Usmonjon Xolmirzayev Rossiya fuqarosi edi. 7-avgust kuni uni Bozor-Qo'rg'ondagi uyidan olib ketishgan. Unga na hibsga olish haqida order ko'rsatilgan, na qayerga olib ketilayotgani haqida oilasiga xabar berilgan. Uni ozod etish uchun talab qilingan 6000 dollar o'rniga oilasi 680 dollar topgan xolos. Shundan so'ng uni ozod etishgan. Xolmirzyaevning uyda rafiqasiga aytishicha, uni mahkamaga olib kelishgan kuni boshiga niqob taqib, do'pposlashgan. Yiqilib tushganida esa tergovchilardan biri sakrab, tizzasi bilan uning ko'kragiga 2-3 marta tepgan. bildirishicha, tashkilotda shunga o'xshash jami yetti hol bo'yicha dalillar bor. Barchasida militsiya o'zbeklarni iyun voqealariga aloqadorlikda ayblash do'q-po'pisasi bilan ulardan pul undirmoqchi bo'lgan.